KUNINGAS SAAPUU Kuolleet ylösnousevat
Olet lämpimästi tervetullut uuteen jaksoon sarjassa Kuningas saapuu!
Olet ehkä kuullut sanottavan, ettei VT:ssa puhuta -
ylösnousemuksesta ja ikuisesta elämästä.
Vain unitilasta kuoleman jälkeen.
Kuolleitten ylösnousemusta pidetään teologisena löytönä UT:n ajalla.
Onko näin? Ei ainakaan tämän- kertaisen raamatunpaikan mukaan.
Katsomme Jes 26 :sta kuolleiden ylösnousemusta.
Robert Adams on luvannut opettaa Jes 26:19-21:stä.
Kenneth Witick ja minä, Daniela Persin, pidämme myös puheenvuoron.
Olette kumpikin tervetulleita! Luen Jes 26:19-21: -
"Mutta sinun kuolleesi virkoavat eloon, minun ruumiini nousevat ylös.
Herätkää ja riemuitkaa, te jotka tomussa lepäätte, -
sillä sinun kasteesi on valkeuksien kaste, ja maa tuo vainajat ilmoille.
Mene, kansani, kammioihisi ja sulje ovet jälkeesi, lymyä hetkinen, -
kunnes viha on ohitse mennyt.
Sillä katso, Herra lähtee asuinsijastaan -
kostamaan maan asukkaille heidän pahat tekonsa, -
ja maa paljastaa verivelkansa eikä surmattujansa enää peitä."
Siinä päivän teksti. Robert, tahtoisitko aloittaa?
Teksti on mielenkiintoinen, sillä kuten sanoit, -
se käsittelee kuolleitten ylösnousemusta.
Teksti alkaa sanoilla: "Mutta sinun kuolleesi virkoavat eloon."
Kuka tässä oikein puhuu? Uskon, että se on profeetta itse, -
koska hän sanoo edellä jakeessa 17: "Niinkuin raskas vaimo, -
synnyttämäisillään...niin me olimme sinun edessäsi, Herra."
Asiayhteydestä näemme, että profeetta puhuu omalle kansalleen.
"Kuolleesi" tarkoittaa kuolleita, jotka kuuluvat Herralle.
Voidaan sanoa: "Herrassa kuolleet virkoavat eloon."
Kohta jatkuu: "He nousevat ylös yhdessä kuolleen ruumiini kanssa."
Lause voidaan myös kääntää: "Kuolleitteni ruumiit nousevat ylös."
Kohdassa "minun kuolleitteni ruumiit" puhuu mielestäni Herra.
Siinä puhutaan Hänelle kuuluvista kuolleista.
Suuri kysymys on, milloin se tapahtuu.
Uskon, että teksti antaa siihen vastauksen, -
koska jakeessa 21 lukee: -
"Sillä katso, Herra lähtee asuinsijastaan."
Silloin Herrassa kuolleet nousevat ylös.
"Herra lähtee asuinsijastaan." Mikä on Herran asuinsija? Taivas.
Kun Herra laskeutuu taivaasta, niin hänessä kuolleet nousevat ylös.
Paavali sanoo aivan samaa: -
"Kun Herra astuu alasta taivaasta, niin Kristuksessa kuolleet -
nousevat ylös ensin. (1 Tess 4:16)
Olen varma, että Paavali viittaa tähän Jes 26:ssa olevaan tekstiin -
kirjoittaessaan kuolleitten ylösnousemuksesta.
Jes. 26:19: "Herätkää ja riemuitkaa, te jotka tomussa lepäätte."
Se tarkoittaa selvästi kuolleitten ylösnousemista.
Paavali antaa tässä meille asiayhteyden, Herran saapumisen.
Ylösnousemuslupauksen ja Herran saapumisen välillä on jae: -
"Mene, kansani, kammioihisi."
Mitä tämä tarkoittaa?
Sana "kansani" esiintyy Jesajan kirjassa 24 kertaa.
Joka kerta puhutaan Israelin kansasta.
Normaalisti tulkiten Herra kehottaa tässä kansaansa piiloutumaan.
"Lymyä hetkinen, kunnes viha on ohitse mennyt."
Voimme sovelluttaa tämän myös niihin, jotka ovat Messiaassa.
Herra sanoo: "Sulje ovet jälkeesi, lymyä hetkinen."
Tässä kehotetaan toimimaan.
Herra sanoo: "Teidän täytyy suojella itseänne.
Etsikää suojaa. Piiloutukaa. Sulkekaa ovet ja menkää kammioihinne."
Herra ei tee sitä kansansa puolesta -
vaan sanoo, miten heidän tulee suojella itseään lopun aikoina, -
ennen kuin Hän saapuu ja herättää omansa.
"Lymyä hetkinen, kunnes suuttumus on mennyt ohitse." (Engl.)
Suuttumus on samaa kuin viha, Herran viha.
Ilmestyskirjan luvuissa 15-16 puhutaan -
Jumalan vihan maljoista, jotka lopun aikana tyhjennetään.
Niitä kutsutaan viimeisiksi vitsauksiksi, -
jotka tulevat maan päälle ennen Herran saapumista.
Silloin Jumalan kansan täytyy toimia -
ja seurata Herran neuvoa ja piiloutua vähäksi aikaa, -
kunnes vihan maljat ovat menneet ohitse.
Sitten Herra tulee.
Maljat on suunnattu antikristusta ja hänen valtakuntaansa vastaan -
ja niitä vastaan, joilla on pedon merkki.
Viha on suunnattu jumalattomia vastaan.
Herralle kuuluvien täytyy piiloutua tuomioilta.
Jes. 26:21: "Sillä katso, Herra lähtee asuinsijastaan -
kostamaan maan asukkaille heidän pahat tekonsa."
Rinnakkainen kohta löytyy Jes 13:9,11:ssä.
Siinä puhutaan Herran päivän tulemisesta, -
kun Herra tuhoaa syntiset ja kostaa heidän pahat tekonsa.
Kun liitämme nämä tekstit yhteen, näemme, -
että "maan asukkaat" tarkoittaa jumalattomia, -
joiden pahat teot kostetaan. Ilmestyskirja opettaa samoin.
"Maan asukkaat" mainitaan siellä monta kertaa.
Koska sillä tarkoitetaan Ilmestyskirjassa jumalattomia, -
siinä on yhteys Raamatun viimeiseen kirjaan.
Hän rankaisee heidän pahat tekonsa.
En usko, että kyseessä on mikä tahansa synti, -
koska Jes. 26:21:n lopussa sanotaan:
"Maa paljastaa verivelkansa eikä surmattujansa enää peitä."
Herra puhuu ihmisten surmaamisesta ja kaikesta vuodatetusta verestä.
Ilmestyskirjan mukaan osasta Jumalan kansaa tulee marttyyreita.
Surmaajia ovat "maan asukkaat" eli jumalattomat.
Herra saapuessaan rankaisee niitä, -
jotka ovat surmanneet Jumalan kansaa.
Kun Herra tulee suuren vaivanajan jälkeen, Hän herättää omansa.
He tulevat olemaan Herran kanssa.
Lisäksi hän rankaisee maan jumalattomia.
Juuri ennen tätä aikaa -
Jumala kehottaa omiaan suojautumaan hänen vihaltaan.
Kehotus annetaan juuri ennen, kuin Jeesus saapuu ja herättää kuolleet.
Tämä teksti on oikeastaan erittäin paljastava.
Paavali viittaa tähän tekstiin -
puhuessaan Herran tulosta ja kuolleitten ylösnousemisesta.
Kiitos. Oletko samaa mieltä, Kenneth, vai onko muita näkökohtia?
Kuulostaa hyvältä. Raamatussa on usein erilaisia esikuvia.
Kun Mooses valmisteli juutalaisten vapautumista, -
heidän piti toimia erityisellä tavalla.
Ovenpieliin piti sivellä verta, jotta kuoleman enkeli kulkisi ohi.
Heidänkin täytyi ikään kuin piiloutua, -
olla suojassa Jumalan osoittamalla tavalla.
Mitä nämä asiat merkitsevät meille tänään?
Mistä löytäisimme luolan piiloutuaksemme?
Jumala tuomitsee synnin ja vääryyden vuoksi.
Kukaan ei voi väittää olevansa synnitön.
Jokaisen tulee henkilökohtaisesti tunnustaa syntinsä Jumalalle -
ja uskoa evankeliumi, -
että Jeesuksen veri puhdistaa meidät kaikesta vääryydestä.
Tästä voi saada varmuuden sydämeensä.
Paavali sanoo Room 8:16:ssa: -
"Henki itse todistaa meidän henkemme kanssa, -
että me olemme Jumalan lapsia."
Se ei ole vain teoriaa vaan todellisuutta.
Kun tulin uskoon, tiesin olevani pelastunut.
Vaikken piiloutunut kellariin, -
niin olin vapaa siitä tuomiosta, mikä oikeastaan kuului minulle.
En tiedä, miten meidän tulee piiloutua lopun aikoina, -
mutta tiedän, että Jeesuksen veri vapauttaa minut siitä tuomiosta, -
jonka synti on tuonut mukanaan.
Mielestäni on oikein, että on tuleva oikeudenmukainen tuomio.
Monet ajattelevat, ettei ihmisten vääriä tekoja saa tuomita.
Mutta Jumala on oikeudenmukainen tuomari.
Synti ja vääryyden tekijät pitää tuomita.
Se on täysin oikeudenmukaista.
Ruumiin ylösnousemus on kristinuskon perusoppeja.
Joskus mietitään: "Miltähän näytän sitten?"
Kun Jeesus ylösnousemuksen jälkeen tulee opetuslasten luo, -
niin Hän ei avaa ovea, vaan astuu suoraan sisään.
Jotain tapahtuu kehossamme saadessamme ylösnousemusruumiin.
Se on erilainen mutta kuitenkin tunnistamme toisemme jollain tavoin.
Aine ei silloin hallitse meitä samalla tavoin kuin tänään.
Ymmärrän asian näin, ja eräänä päivänä saamme sen kokea.
Mielenkiintoista, että rinnastit jakeeseemme Egyptin ajan, -
kun israelilaisten piti mennä sisään, sulkea ovet ja sivellä verta.
Psalmissa 78 kerrotaan, mitä Jumala silloin teki Egyptissä.
Hän vuodatti vihansa Egyptin ylle.
Se oli tuomio Egyptin harjoittamasta epäjumalanpalvonnasta.
Missä Israelin kansa oli silloin?
He olivat Egyptissä mutta turvassa suljettujen ovien takana, veren alla.
Kammioissaan.
Voimme vetää yhteyden Israelin kansaan ja itseemme.
Olemme veren alla, mutta myös fyysisesti turvallisessa paikassa.
Uskon, että Herra pitää huolen kansastaan lopun ajalla.
Meidän ei tarvitse vielä tietää, miten kaikki tapahtuu.
Emme tiedä, tiedä missä tulemme olemaan.
Luulen, että samoin kuin he saivat sanan suoraan Jumalalta -
Herra puhuu myös lopun aikana niille, jotka kuulevat hänen äänensä.
Ei avoimesti, sillä silloin vihollinen voisi löytää meidät.
Hän neuvoo sillä hetkellä. Meidän ei tarvitse pelätä.
Meidän on opeteltava kuulemaan Hänen äänensä jo nyt.
Viittasin alussa VT:iin. Monet juutalaiset sanovat, -
ettei ruumiin ylösnousemusta ole, vaikka uskovat siihen.
Heidän keskuudessaan esiintyy molempia käsityksiä.
Esim. takanamme on tämä kuva.
Katsomme siinä näkymää Öljymäeltä, -
jossa on juutalaisten hautausmaa, -
koska he uskovat Messiaan saapuvan sinne.
Kuolleet nousevat, ja he nousevat ylös ensin.
Siksi he tahtovat hautansa tälle arvokkaimmalle paikalle.
Silti kuulee, että jotkut uskovat vain nukahtamiseen.
Mutta Danielin kirjassa lukee selvästi ruumiin ylösnousemisesta.
Daniel 12:1-3: -
"Mutta siihen aikaan pelastetaan sinun kansasi, -
kaikki, jotka kirjaan kirjoitetut ovat."
Kyse on elämän kirjasta. (Ilm 3:5,2 Moos 32:32)
"Ja monet maan tomussa makaavista heräjävät, -
toiset iankaikkiseen elämään, toiset...iankaikkiseen kauhistukseen.
Ja taidolliset loistavat, niinkuin taivaanvahvuus loistaa, -
ja ne, jotka monta vanhurskauteen saattavat niinkuin tähdet, -
aina ja iankaikkisesti." On selvää, että on ylösnousemus -
joko iankaikkiseen elämään tai iankaikkiseen häpeään.
Olemme aiemmin käsitelleet ruumiin ylösnousemusta esim 1 Kor:ssä -
ja sitä, että saamme katoamattoman ruumiin.
Emme keskity nyt siihen, koska sitä on jo käsitelty.
Mutta tahtoisin puhua lopuksi verivelasta ja vanhurskaudesta.
Kyse on Jumalan oikeudenmukaisuudesta.
Ilmestyskirjassa lukee surmatuista: -
"He huusivat suurella äänellä sanoen: -
'Kuinka kauaksi sinä, pyhä ja totinen Valtias, siirrät tuomiosi -
ja jätät kostamatta meidän veremme niille, jotka maan päällä asuvat?"
Verivelka tulee esiin jo Kainin ja Aabelin tapauksessa.
Jumala sanoo 1 Moos 4:10-1:ssä: -
"Mitä olet tehnyt? Kuule, veljesi veri huutaa minulle maasta.
Ja nyt ole kirottu ja karkoitettu pois tältä vainiolta, -
joka avasi suunsa ottamaan veljesi veren sinun kädestäsi."
On verta, joka huutaa.
Ilm 18:24:"...ja hänestä on löydetty profeettain ja pyhien veri -
ja kaikkien veri, jotka maan päällä ovat tapetut."
Robert viittasi siihen. On verta, joka huutaa oikeudenmukaisuutta.
Jumala sanoo: "Odota, tulee aika, minä olen tuomari.
Te ette saa kostaa, vaan kosto on minun.
Olen myös puolustusasianajaja.
Kostan ylpeille."
Jos joku kuulijoista on aiheuttanut verivelan, josta puhumme, -
niin onko sellaiselle mitään toivoa?
Hebr 12:24:ssä lukee, -
että Jeesuksen veri puhuu voimakkaammin kuin Aabelin veri.
Aabelin veri puhuu kostoa, mutta Jeesuksen veri sovitusta.
Raamattu sanoo, että se on voimakkaampi.
Verivelallekin on siis sovitus, -
jos ihminen tuo verivelan Jeesuksen eteen.
Esim. Paavali osallistui Stefanuksen kivitykseen, -
Emmekä tiedä kuinka monen muun, -
koska häntä pelättiin, minne ikinä hän tuli.
Kaikki tiesivät, että hän vainosi uskovia.
Jopa suuri Mooses oli murhaaja. - Ja Daavid.
On siis armo.
Mutta meidän täytyy nöyrtyä ja kääntyä Jeesuksen puoleen.
Suomessa on laki, ettei ihmistä saa tuomita kahdesti samasta asiasta.
Kun Jeesus on ottanut velan, sitä ihmistä ei voida tuomita, -
sillä velka on jo maksettu. Tämä on useimmissa lainsäädännöissä, -
jotka perustuvat raamatulliselle pohjalle.
Samasta asiasta ei saa tuomita kahdesti.
Kun Jeesuksen veri on sovittanut minut, -
niin olen vapaa. Se on mahtavaa.
Uhrit voivat kysyä: -
"Eikö kukaan näe, mitä tapahtuu?"
Jumala näkee ja rankaisee niitä jotka eivät tee parannusta.
Marttyyreita on enemmän kuin koskaan historiassa.
Monet sisaristamme ja veljistämme kuolevat. Heidänkin verensä huutaa.
Tässä lukee, että maa paljastaa verivelkansa.
Ajattelen Suomen ja Skandinavian historiaa.
Valkoisten ja punaisten sodasta on lakaistu paljon maton alle.
Siis sisällissodan 1918 aikana? - Kyllä.
Kaikkea ei ole kerrottu. Mutta tässä lukee, kaikki paljastetaan.
Niin on myös elämässämme. Emme voi painaa asioita maton alle piiloon.
Kaikki paljastetaan eräänä päivänä.
Parasta paljastaa asiat itse tänään Jumalan edessä eikä odottaa.
Mielestäni Jes 26:n teksti on myös lohduttava.
Se on täynnä toivoa. Vaikka kokisimme marttyyrikuoleman, -
niin me nousemme kuolleista: -
"Kuolleesi virkoavat eloon, minun ruumiini nousevat ylös."
Kohta on täynnä toivoa ja lohtua.
Se sisältää myös hyödyllisiä ohjeita: -
"Mene, kansani, kammioihisi ja sulje ovet jälkeesi, lymyä hetkinen, -
kunnes viha on ohitse." Sitten saavun ja saatte olla aina luonani.
Tämä ihana kohta tuo toivoa ja lohtua, joita Jumalan kansa tarvitsee.
Robert, tahtoisitko rukoilla?
Herra, kiitos tästä tekstistä, jota olemme yhdessä katsoneet.
Kiitos, että olet luvannut tulla -
ja herättää eloon ne, jotka kuuluvat sinulle.
Kiitos, että herätät myös edesmenneet rakkaamme -
ja että näemme toisemme vielä.
Kun tulet, valtakuntasi tulee. Tuomitset vanhurskaasti ne, -
jotka ovat tehneet väärin kansaasi kohtaan.
Kiitos, että toimit näin, koska olet vanhurskas ja oikeudenmukainen.
Mitään ei jää tekemättä, vaan oikeudenmukaisuus tulee voimaan.
Kiitos, että saamme säilyttää sydämessä lupauksen tulemisestasi -
ja että saamme olla kanssasi valtakunnassasi. Tätä odotamme.
Isä, kiitos, että saamme myös uskoa ruumiin ylösnousemiseen.
Kiitos, että sairailla ja kenties parantumattomilla -
on toivo ylösnousemuksesta, jolloin heidän kehonsa ovat täydellisiä, -
vapaita tuskista, epämuodostumista ja muusta, mitä maailmassa voi olla.
Kiitos, että sinä, Jeesus, teet kaiken uudeksi.
Kiitos valtavasta voitostasi ristillä ja siitä, -
ettei meidän tarvitse pelätä tulevaisuutta.
Olet valmistanut meille turvapaikan tuomion käydessä maailmamme yli.
Kiitos, että siinä toivossa saamme elää ja levätä.
Kiitos, Jeesus, siitä mitä olet meille valmistanut. Aamen.
Isä, kiitos että olet lähettänyt Jeesuksen kuolemaan, -
jotta voisimme elää Hänen kanssaan joko elossa tai poisnukkuneina, -
kuten lupaat Sanassasi. Kiitos Herra, että meillä on tämä ikuisuuden toivo.
Kiitos, että meillä on toivo myös tässä ajassa.
Jos olet ajatellut suojella meitä, niin meillä on suoja, -
kuten juutalaisilla oli ennen Egyptistä lähtöä.
Jos saamme kuolla nimesi tähden -
ja tuoda sinulle siten kunniaa, annat meille silloin rohkeutta.
Rukoilemme kaikkien kärsivien ruumiisi jäsenten puolesta, -
vankilassa olevien, eri tavoin kärsivien ja vainottujen puolesta, -
niiden puolesta, jotka nyt saavat kuolla nimesi tähden.
Anna heille voimaa, rohkeutta, lohtua ja sinun rauhaasi ja läsnäoloasi.
Muistetaan heitä rukouksissamme.
Meidän tulisi kärsiä heidän kanssaan, kantaa heitä sinun eteesi.
Kiitos, että olet heidän kanssaan. Et ole hylännyt heistä ketään.
Kiitos ikuisuuden toivosta Sinussa ja Jeesuksessa. Aamen.
Kiitos, että olette olleet mukana.
Kiitän myös teitä katsojia mukana olosta.
Tartu tähän ikuiseen toivoon. Rukoile myös tänään kärsivien puolesta.
Hei seuraavaan kertaan.
Uskon, että ohjelma on siunannut sinua ja että Raamattu on avautunut.
Toivon, että tahdot katsoa sarjaa jatkossakin.
Tulisitko tukemaan TV7:ää taloudellisesti ja rukouksin?
Siten kylvät hyvää siementä, joka tuottaa hyvää hedelmää -
Jumalan profeetallisen Sanan kautta.
Siitä on meille kaikille hyötyä.
Suomennos: Kirsti Eastwood